CELEX: 62011CN0537
Language: ro
Date: 2011-10-21 00:00:00
Title: Cauza C-537/11: Cerere de pronunțare a unei hotărâri preliminare introdusă de Tribunale di Genova (Italia) la 21 octombrie 2011 — Mattia Manzi, Compagnia Naviera Orchestra/Capitaneria di Porto di Genova

17.12.2011   
            
            
               RO
            
            
               Jurnalul Oficial al Uniunii Europene
            
            
               C 370/20
            
         Cerere de pronunțare a unei hotărâri preliminare introdusă de Tribunale di Genova (Italia) la 21 octombrie 2011 — Mattia Manzi, Compagnia Naviera Orchestra/Capitaneria di Porto di Genova
   (Cauza C-537/11)
   2011/C 370/32
   Limba de procedură: italiana
   
      Instanța de trimitere
   
   Tribunale di Genova
   
      Părțile din acțiunea principală
   
   
      Reclamanți: Mattia Manzi, Compagnia Naviera Orchestra
   
      Pârâtă: Capitaneria di Porto di Genova
   
      Întrebările preliminare
   
   
               1.
            
            
               Articolul 4a din Directiva 1999/32/CE (1), astfel cum a fost modificat prin Directiva 2005/33/CE (2), adoptată și în lumina intrării în vigoare a anexei VI la Convenția MARPOL, trebuie interpretat în conformitate cu principiul internațional al bunei-credințe și cu principiul cooperării loiale între Comunitate și statele membre, în sensul că limita de 1,5 % m/m pentru conținutul de sulf din combustibilii marini prevăzută la acest articol nu se aplică navelor care arborează pavilionul unui stat nemembru al UE, parte la convenția MARPOL 73/78, atunci când acestea se află într-un port al unui stat membru de asemenea semnatar al anexei VI la Convenția MARPOL 73/78?
            
         
               2.
            
            
               În cazul în care articolul 4a din Directiva 1999/32/CE, astfel cum a fost modificat prin Directiva 2005/33/CE, nu trebuie interpretat în sensul specificat la întrebarea nr. 1), în măsura în care articolul menționat prevede limita de 1,5 % m/m pentru conținutul de sulf din combustibilii pentru carburantul utilizat de navele de pasageri care efectuează servicii regulate dintr-un port comunitar sau către acesta, chiar dacă arborează pavilionul unui stat nemembru al UE semnatar al anexei VI la Convenția MARPOL, în temeiul căreia, în afara zonelor CES, se aplică limita de 4,5 % m/m pentru conținutul de sulf, este ilegal întrucât contravine principiului general al dreptului internațional pacta sunt servanda, precum și principiului cooperării loiale între Comunitate și statele membre, prin faptul că obligă statele membre care au ratificat și au semnat anexa VI să nu își execute obligațiile asumate față de celelalte state semnatare ale anexei VI la Convenția MARPOL 73/78?
            
         
               3.
            
            
               Noțiunea „servicii regulate” prevăzută la articolul 2 punctul 3g din Directiva 1999/32/CE, astfel cum a fost modificată prin Directiva 2005/33/CE, trebuie interpretată în sensul că navele care efectuează „servicii regulate” includ și navele de croazieră?
            
         
      (1)  JO L 121, p. 13, Ediție specială, 13/vol. 26, p. 216.
   
      (2)  JO L 191, p. 59, Ediție specială, 13/vol. 49, p. 134.